CELEX: 32021D0395
Language: lv
Date: 2021-03-04 00:00:00
Title: Komisijas Īstenošanas lēmums (ES) 2021/395 (2021. gada 4. marts), ar ko Īstenošanas lēmumu (ES) 2020/668 groza attiecībā uz saskaņotajiem standartiem par aizsargapģērba elektrostatiskajām īpašībām, ugunsdzēsēju un motociklistu aizsargapģērbu, aizsargapģērbu, ko izmanto braukšanai ar sniegadēli un pesticīdu lietotāji un darbinieki, kas pakļauti pesticīdu iedarbībai, uzlabotas redzamības apģērbu vidējas bīstamības situācijās, alpīnisma inventāru un aizsargapģērbu pret elektriskā loka termisko bīstamību

5.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 77/35
               
            
         KOMISIJAS ĪSTENOŠANAS LĒMUMS (ES) 2021/395
         (2021. gada 4. marts),
         ar ko Īstenošanas lēmumu (ES) 2020/668 groza attiecībā uz saskaņotajiem standartiem par aizsargapģērba elektrostatiskajām īpašībām, ugunsdzēsēju un motociklistu aizsargapģērbu, aizsargapģērbu, ko izmanto braukšanai ar sniegadēli un pesticīdu lietotāji un darbinieki, kas pakļauti pesticīdu iedarbībai, uzlabotas redzamības apģērbu vidējas bīstamības situācijās, alpīnisma inventāru un aizsargapģērbu pret elektriskā loka termisko bīstamību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Regulas (ES) 2016/425 (2) 14. pantu individuālos aizsardzības līdzekļus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās regulas II pielikumā izklāstītajām būtiskajām veselības un drošības prasībām, uz kurām attiecas minētie standarti vai to daļas.
                  
               
                     (2)
                  
                  
                     Ar vēstuli M/031 “CEN/CENELEC standartizācijas pilnvaras attiecībā uz standartiem par individuālajiem aizsardzības līdzekļiem” Komisija lūdza Eiropas Standartizācijas komitejai (CEN) un Eiropas Elektrotehniskās standartizācijas komitejai (CENELEC) sagatavot un izstrādāt saskaņotus standartus Padomes Direktīvas 89/686/EEK (3) īstenošanas vajadzībām.
                  
               
                     (3)
                  
                  
                     Pamatojoties uz standartizācijas pieprasījumu M/031, CEN sagatavoja vairākus jaunus standartus un pārskatīja vairākus spēkā esošus saskaņotos standartus.
                  
               
                     (4)
                  
                  
                     2020. gada 19. novembrī beidzās standartizācijas pieprasījuma M/031 termiņš, un tas tika aizstāts ar jaunu standartizācijas pieprasījumu, kas izklāstīts Komisijas Īstenošanas lēmumā C(2020) 7924 (4).
                  
               
                     (5)
                  
                  
                     Regulā (ES) 2016/425 ir pārņemtas Direktīvā 89/686/EEK paredzētās būtiskās veselības un drošības prasības, kas piemērojamas individuālajiem aizsardzības līdzekļiem, tādējādi uz saskaņoto standartu projektiem, kuri izstrādāti uz standartizācijas pieprasījuma M/031 pamata, attiecas standartizācijas pieprasījums, kas izklāstīts Īstenošanas lēmumā C(2020) 7924. Tādēļ atsauces uz šiem standartiem attiecīgi būtu jāpublicē Eiropas Savienības Oficiālajā Vēstnesī. Tāpēc izņēmuma kārtā ir pieņemams, ka šādos standartos, ko CEN un CENELEC izstrādājušas un publicējušas pārejas periodā starp standartizācijas pieprasījumu M/031 un standartizācijas pieprasījumu, kurš izklāstīts Īstenošanas lēmumā C(2020) 7924, nav tiešas atsauces uz standartizācijas pieprasījumu, kurš izklāstīts Īstenošanas lēmumā C(2020) 7924.
                  
               
                     (6)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020) 7924, CEN un CENELEC ir sagatavojušas šādus saskaņotos standartus: EN 17109:2020 par individuālām drošības sistēmām virvju atrakcijām, EN ISO 20320:2020 par plaukstu aizsargiem braukšanai ar sniegadēli, grozījums EN ISO 27065:2017/A1:2019, ar ko saskaņo standartu EN ISO 27065:2017 par veiktspējas prasībām pesticīdu lietotāju aizsargapģērbam un darbiniekiem, kas pakļauti pesticīdu iedarbībai, un standarts EN 61482-2:2020 par aizsargapģērbu pret elektriskā loka termisko bīstamību Regulas (ES) 2016/425 īstenošanas vajadzībām.
                  
               
                     (7)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020) 7924, CEN pārskatīja saskaņoto standartu EN 469:2005, kas grozīts ar EN 469:2005/A1:2006 un labots ar EN 469:2005/AC:2006, un EN 1149-5:2008; atsauces uz tiem publicētas Eiropas Savienības Oficiālā Vēstneša C sērijā (5). Minētās pārskatīšanas rezultātā tika pieņemts saskaņotais standarts EN 469:2020 par ugunsdzēsēju aizsargapģērba veiktspējas prasībām un attiecīgi EN 1149-5:2018 par aizsargapģērba elektrostatiskajām īpašībām.
                  
               
                     (8)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020) 7924, CEN pārskatīja saskaņoto standartu EN 13595-1:2002 un EN 13595-3:2002; atsauces uz tiem publicētas Eiropas Savienības Oficiālā Vēstneša C sērijā (6). Minētās pārskatīšanas rezultātā tika pieņemts saskaņotais standarts EN 17092-2:2020 par AAA klases aizsargapģērbu motociklistiem, EN 17092-3:2020 par AA klases aizsargapģērbu motociklistiem, EN 17092-4:2020 par A klases aizsargapģērbu motociklistiem, EN 17092-5:2020 par B klases aizsargapģērbu motociklistiem un EN 17092-6:2020 par C klases aizsargapģērbu motociklistiem.
                  
               
                     (9)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020) 7924, CEN pārskatīja saskaņoto standartu EN 1150:1999 un EN 13356:2001; atsauces uz tiem publicētas Eiropas Savienības Oficiālā Vēstneša C sērijā (7). Pārskatīšanas rezultātā ir pieņemts saskaņotais standarts EN 17353:2020 par uzlabotas redzamības apģērbu vidējas bīstamības situācijām.
                  
               
                     (10)
                  
                  
                     Komisija kopā ar CEN un CENELEC ir izvērtējusi, vai CEN un CENELEC sagatavotie un pārskatītie standarti atbilst standartizācijas pieprasījumam, kas izklāstīts Īstenošanas lēmumā C(2020) 7924.
                  
               
                     (11)
                  
                  
                     Saskaņotie standarti EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 un EN 61482-2:2020 un grozījums EN ISO 27065:2017/A1:2019 standartā EN ISO 27065:2017 atbilst prasībām, kuras bija paredzēts aptvert un kuras noteiktas Regulā (ES) 2016/425. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (12)
                  
                  
                     Tāpēc no Eiropas Savienības Oficiālā Vēstneša C sērijas ir jāatsauc atsauces uz saskaņoto standartu EN 469:2005, kas grozīts ar EN 469:2005/A1:2006 un labots ar EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 un EN ISO 27065:2017, ņemot vērā to, ka minētie standarti ir pārskatīti.
                  
               
                     (13)
                  
                  
                     Komisijas Īstenošanas lēmuma (ES) 2020/668 (8) I pielikumā ir uzskaitītas atsauces uz saskaņotajiem standartiem, kuri sagatavoti Regulas (ES) 2016/425 īstenošanas vajadzībām, bet Īstenošanas lēmuma (ES) 2020/668 II pielikumā ir uzskaitītas tās atsauces uz saskaņotajiem standartiem, kuri sagatavoti Regulas (ES) 2016/425 īstenošanas vajadzībām, kas atsauktas no Eiropas Savienības Oficiālā Vēstneša no minētajā pielikumā paredzētajiem datumiem.
                  
               
                     (14)
                  
                  
                     Tāpēc Īstenošanas lēmums (ES) 2020/668 būtu attiecīgi jāgroza.
                  
               
                     (15)
                  
                  
                     Lai dotu ražotājiem pietiekami daudz laika sagatavoties pārskatīto un grozīto standartu piemērošanai, II pielikumā uzskaitīto standartu atsauču atsaukšana ir jāatliek.
                  
               
                     (16)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj izdarīt prezumpciju par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2020/668 I pielikumu groza saskaņā ar šā lēmuma I pielikumu.
         
         
            2. pants
            Īstenošanas lēmuma (ES) 2020/668 II pielikumu groza saskaņā ar šā lēmuma II pielikumu.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 4. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Regula (ES) 2016/425 (2016. gada 9. marts) par individuālajiem aizsardzības līdzekļiem un ar ko atceļ Padomes Direktīvu 89/686/EEK (OV L 81, 31.3.2016., 51. lpp.).
         
            (3)  Padomes Direktīva 89/686/EEK (1989. gada 21. decembris) par dalībvalstu tiesību aktu tuvināšanu attiecībā uz individuālajiem aizsardzības līdzekļiem (OV L 399, 30.12.1989., 18. lpp.).
         
            (4)  Komisijas Īstenošanas lēmums C(2020) 7924 (2020. gada 19. novembris) par standartizācijas pieprasījumu Eiropas Standartizācijas komitejai un Eiropas Elektrotehniskās standartizācijas komitejai attiecībā uz individuālajiem aizsardzības līdzekļiem Eiropas Parlamenta un Padomes Regulas (ES) 2016/425 īstenošanas vajadzībām.
         
            (5)  OV C 113, 27.3.2018., 41. lpp.
         
         
            (6)  OV C 113, 27.3.2018., 41. lpp.
         
         
            (7)  OV C 113, 27.3.2018., 41. lpp.
         
         
            (8)  Komisijas Īstenošanas lēmums (ES) 2020/668 (2020. gada 18. maijs) par individuālo aizsardzības līdzekļu saskaņotajiem standartiem, kas izstrādāti Eiropas Parlamenta un Padomes Regulas (ES) 2016/425 īstenošanas vajadzībām (OV L 156, 19.5.2020., 13. lpp.).
      
      
         
            I PIELIKUMS
            Īstenošanas lēmuma (ES) 2020/668 I pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                     
                           “20.
                        
                        
                           EN 1149-5:2018
                           Aizsargapģērbs. Elektrostatiskās īpašības. 5. daļa: Materiālu veiktspējas un dizaina prasības
                        
                     
                           21.
                        
                        
                           EN 17092-2:2020
                           Motociklistu aizsargapģērbi. 2. daļa: AAA klases apģērbi. Prasības
                        
                     
                           22.
                        
                        
                           EN 17092-3:2020
                           Motociklistu aizsargapģērbi. 3. daļa: AA klases apģērbi. Prasības
                        
                     
                           23.
                        
                        
                           EN 17092-4:2020
                           Motociklistu aizsargapģērbi. 4. daļa: A klases apģērbi. Prasības
                        
                     
                           24.
                        
                        
                           EN 17092-5:2020
                           Motociklistu aizsargapģērbi. 5. daļa: B klases apģērbi. Prasības
                        
                     
                           25.
                        
                        
                           EN 17092-6:2020
                           Motociklistu aizsargapģērbi. 6. daļa: C klases apģērbi. Prasības
                        
                     
                           26.
                        
                        
                           EN 17109:2020
                           Alpīnisma aprīkojums. Individuālas drošības sistēmas virvju atrakcijām. Drošuma prasības un testa metodes
                        
                     
                           27.
                        
                        
                           EN 61482-2:2020
                           Spriegumaktīvs darbs. Aizsargapģērbs pret elektriskā loka termisko bīstamību. 2.daļa: Prasības
                        
                     
                           28.
                        
                        
                           EN ISO 20320:2020
                           Aizsargapģērbs braukšanai ar sniegadēli. Plaukstu aizsargi. Prasības un testa metodes (ISO 20320:2020)
                        
                     
                           29.
                        
                        
                           EN 17353:2020
                           Aizsargapģērbs. Uzlabotas redzamības apģērbs vidējas bīstamības situācijām. Testa metodes un prasības
                        
                     
                           30.
                        
                        
                           EN 469:2020
                           Ugunsdzēsēju aizsargapģērbs. Ugunsdzēsēju aizsargapģērba veiktspējas prasības
                        
                     
                           31.
                        
                        
                           EN ISO 27065:2017
                           Aizsargapģērbs. Veiktspējas prasības pesticīdu lietotāju aizsargapģērbam un darbiniekiem, kas pakļauti pesticīdu iedarbībai (ISO 27065:2017)
                           EN ISO 27065:2017/A1:2019”
                        
                     
         
      
      
         
            II PIELIKUMS
            Īstenošanas lēmuma (ES) 2020/668 II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “15.
                        
                        
                           EN 469:2005
                           Ugunsdzēsēju aizsargapģērbs. Ugunsdzēsēju aizsargapģērba veiktspējas prasības
                           EN 469:2005/A1:2006
                           EN 469:2005/AC:2006
                        
                        
                           2022. gada 5. septembris
                        
                     
                           16.
                        
                        
                           EN 1149-5:2008
                           Aizsargapģērbs. Elektrostatiskās īpašības. 5. daļa: Materiālu veiktspējas un dizaina prasības
                        
                        
                           2022. gada 5. septembris
                        
                     
                           17.
                        
                        
                           EN 13595-1:2002
                           Aizsargapģērbs profesionāliem motobraucējiem. Jakas, bikses un viengabala vai dalītie aizsargkombinezoni. 1. daļa: Vispārīgās prasības
                        
                        
                           2022. gada 5. septembris
                        
                     
                           18.
                        
                        
                           EN 13595-3:2002
                           Aizsargapģērbs profesionāliem motobraucējiem. Jakas, bikses un viengabala vai dalītie aizsargkombinezoni. 3. daļa: Testa metode pārplēšanas izturības noteikšanai
                        
                        
                           2022. gada 5. septembris
                        
                     
                           19.
                        
                        
                           EN 1150:1999
                           Aizsargapģērbs. Uzlabotas redzamības apģērbs neprofesionālai lietošanai. Testa metodes un prasības
                        
                        
                           2022. gada 5. septembris
                        
                     
                           20.
                        
                        
                           EN 13356:2001
                           Uzlabotas redzamības piederumi neprofesionālai lietošanai. Testa metodes un prasības
                        
                        
                           2022. gada 5. septembris
                        
                     
                           21.
                        
                        
                           EN ISO 27065:2017
                           Aizsargapģērbs. Veiktspējas prasības pesticīdu lietotāju aizsargapģērbam un darbiniekiem, kas pakļauti pesticīdu iedarbībai (ISO 27065:2017)
                        
                        
                           2022. gada 5. septembris”